Министарство одбране Босне и Херцеговине
Министарство одбране Босне и Херцеговине је једно од девет заједничких министарстава на нивоу Босне и Херцеговине одговорно Савјету министара Босне и Херцеговине, надлежно за одбрану земље од унутрашњих и спољашњих пријетњи, али и за организовање Оружаних снага Босне и Херцеговине. На челу министарства се налази Зукан Хелез (СДП БиХ).

Министарство одбране је надлежно за:
 стварање и одржавање одбрамбеног капацитета за обезбјеђење заштите суверенитета, територијалног интегритета, политичке независности и међународног субјективитета Босне и Херцеговине,
 заступање Босне и Херцеговине у међународним односима везаним за питање одбране,
 надзор над свим субјектима Оружаних снага Босне и Херцеговине,
 израда, преглед и ажурирање одбрамбене политике Босне и Херцеговине коју одобрава Предсједништво Босне и Херцеговине, а усваја Парламентарна скупштина Босне и Херцеговине,
 израда и одобравање политика и прописа у погледу организације, администрације, обуке, опремања и употребе Оружаних снага Босне и Херцеговине,
 обезбјеђивање да Босна и Херцеговина поштује међународне обавезе везане за питања одбране,
 активирање јединица резервног састава за све операције, изузев планиране обуке,
 размјештај или употреба било којег дијела Оружаних снага ван Босне и Херцеговине за све операције или активности обуке,
 издавање инструкција начелнику Заједничког штаба Босне и Херцеговине за употребу или размјештање јединица Оружаних снага унутар Босне и Херцеговине за потребе које нису обука,
 успостава поступка за одобравање војне помоћи цивилним властима у случају природних катастрофа и несрећа, по овлаштењима датим од Предсједништва Босне и Херцеговине,
 установљавање поступка који обезбјеђује транспарентност функција Министарства одбране Босне и Херцеговине и
 остале законске надлежности.

Види још 
 Оружане снаге Босне и Херцеговине

Референце 

Министарства Босне и Херцеговине
Министарства одбране